Държавен вестник, бр. 48, 2011 г., стр. 33

БРОЙ  48	
Д Ъ Р Ж А В Е Н  В Е С Т Н И К 	
СТР.  33  
Чл. 7. (1) За участие в заседанията на съ­
вета и за подпомагане на дейността му със 
заповедта по чл. 5 се определят юридически 
експерт и технически секретар, които са 
служители на Министерството на културата.
(2) Експертите по ал. 1 участват в заседа­
нията без право на глас.
Чл. 8. (1) С решения на съвета могат да 
бъдат създавани специализирани експертни 
комисии (СЕК) по:
1. архитектурно-строителни недвижими 
културни ценности;
2. археологически недвижими културни 
ценности;
3. художествени недвижими културни 
ценности във връзка с формиране на екс­
пертно становище по конкретни въпроси на 
опазването.
(2) Членовете на СЕК се определят от със­
тава на съвета, като при необходимост могат 
да се привличат и външни експерти.
(3) Специализираните експертни комисии 
работят в съответствие със задачите и сроко­
вете, поставени от СЕСОНКЦ, и предлагат 
проекти за решения на съвета.
Чл. 9. (1) За участие в работата на СЕСОНКЦ 
министърът на културата или председателят 
на съвета могат да канят представители на 
заинтересованите страни по обсъжданите 
въпроси и представители на областните и об­
щинските администрации, на чиято територия 
се намира недвижимата културна ценност.
(2) Поканените по ал. 1 лица участват в 
заседанията, на които могат да изразят ста­
новище, което задължително се отразява в 
протокола. 
Раздел IV
Права и задължения на членовете на съвета
Чл. 10. (1) Членовете на СЕСОНКЦ имат 
право:
1. на достъп до недвижимите културни 
ценности за запознаване със състоянието им 
съгласно изискванията на Закона за култур­
ното наследство;
2. да получават съдействие от министъра 
на културата за получаване на информация 
от други ведомства относно опазването на 
недвижимите културни ценности във връзка 
с разглежданите въпроси в СЕСОНКЦ;
3. да предлагат въпроси за разглеждане в 
заседанията на СЕСОНКЦ.
(2) Членовете на СЕСОНКЦ не участват в 
обсъжданията и във вземането на решения по 
въпроси, представляващи техен пряк интерес, 
които биха довели до конфликт на интереси.
Чл. 11. (1) Членството на постоянен член 
от състава на съвета се прекратява:
1. с изтичане на срока, за който е назначен;
2. при неучастие в три поредни заседания 
без уважителни причини;
3. при трайна фактическа невъзможност да 
изпълнява задълженията си в продължение 
на 6 месеца;
4. при прекратяване на трудовото или слу­
жебното правоотношение на представителите 
на Министерството на културата, на култур­
ните институти и на членство в Камарата на 
архитектите;
5. по писмено искане, отправено до ми­
нистъра на културата;
6. при смърт.
(2) При неучастие на член на съвета в по­
вече от три поредни заседания без уважителни 
причини, както и при констатирана трайна 
невъзможност за участие в заседанията – в 
продължение на 6 месеца, председателят 
на съвета отправя писмено предложение до 
министъра на културата за прекратяване на 
членството и за определяне на нов предста­
вител до завършване на мандата.
(3) При предсрочно прекратяване на член­
ството в случаите по ал. 1, т. 2 – 6 се определя 
нов член до завършване на мандата.
(4) Прекратяването на членството по ал. 1 
се извършва със заповед на министъра на 
културата.
Чл. 12. (1) Член на комисията, който не 
е съгласен със становище или с решение на 
съвета, подписва протокола с особено мнение.
 (2) Особеното мнение се мотивира и се 
прилага към протокола в 7-дневен срок от 
заседанието, като се приема за неразделна 
негова част. 
Раздел V
Организация на работа
Чл. 13. (1) Работата на съвета се органи­
зира в заседания. Заседанията се провеждат 
в Министерството на културата най-малко 
един път месечно.
(2) При необходимост и по решение на 
съвета могат да се насрочват извънредни 
заседания. 
(3) Дневният ред на заседанията се одобрява 
от председателя на съвета и се съгласува с 
министъра на културата.
Чл. 14. (1) Заседанията на съвета се считат 
за редовни, ако на тях присъстват най-малко 
две трети от неговите членове. При липса на 
кворум председателят насрочва ново заседание 
не по-късно от три дни.
(2) Всеки от членовете на съвета, в случай 
че е възпрепятстван да присъства на заседание, 
може да изрази писмено становището си по 
материалите от дневния ред. Становището се 
прилага към протокола от заседанието.
Чл. 15. (1) Материалите, необходимите 
становища и експертизите, които ще се 
разглеждат и обсъждат от СЕСОНКЦ, се 
предоставят предварително от вносителите в 
министерството за запознаване от членовете 
на съвета.